Deir al-Balah

Deir al-BalahBerria Estilo Liburuak honako hau gomendatzen du: "Artikulua letra larriz hasieran, eta xehez tartean. Marratxoz loturik idazten da". (arabieraz: دير البلح) Gazako zerrenda eskualdeko hiria da. Bertan 60.000 biztanletik gora aurki daitezke. 1993ko Osloko Hitzarmenaz geroztik Palestinaren menpe dagoen hiria da.

 Demografia 
Britainia Handiko Mandatuko agintariek 1922an egindako zentsuaren arabera, Deir al-Balahek 916 biztanle zituen: 893 musulman, 22 judu eta kristau bat. 1931ko zentsuaren arabera, 1.587 biztanle zeuden (1.577 musulman eta 10 kristau).

1997an Palestinako Estatistika Bulego Zentralak egindako zentsuaren arabera, Deir al-Balah hiriak eta bertako iheslarien esparruak 42.839 biztanle zituzten. Biztanleriaren ia % 75 30 urtetik beherakoa zen.

2007an, Deir al-Balahek 54.439 biztanle zituen, eta iheslarien esparruak 6.438. Guztira 8.395 elkarbizitza unitate zeuden eta batez besteko familia-tamaina sei eta zazpi kide artekoa zen. % 50,3 gizonezkoak ziren eta % 49,7 emakumezkoak.

Gaur egun biztanle guztiak musulmanak dira.
+UrteaMotaBiztanleria1596Defter1.5001863Kalkulatua3501870Zentsua7921922Zentsua9161931Zentsua1.5871945Inkesta2.5601982Zentsua42.839 (esparruarekin batera)2007Zentsua54.439

 Ondarea 

1967an aztarnategi arkeologiko bat agertu zen hiritik gertu, antzinako kanaaniten kulturako sarkofago multzo bat. Palestinako ondare historiko eta kulturala izan behar lukeena, Israelgo Museoan dago ordea, Israelgo Estatuaren kontrolpean.

 Hezkuntza 
1997ko zentsuaren arabera, 10 urtetik gorako biztanleen % 87,7 alfabetatua zen. 5.740 biztanlek oinarrizko ikasketak amaitu zituzten, 5.964k lehen mailakoak eta 5.289k bigarren mailakoak. 1.763 pertsonek goi mailako ikasketak egin zituzten.

2007an, guztira 85 eskola zeuden Deir al-Balahko Gobernazioan, 39 publiko eta lau pribatu. 67.693 ikasle zeuden gobernazioan, horietatik % 50,3 gizonezkoak eta % 49,7 emakumezkoak.

1992an Palestinako Eskola Teknikoa sortu zen Deir al-Balahen.

 Alkateen zerrenda 
 Sulaiman al-'Azayiza (gutxienez 1967-1982)
 Samir Mohammed 'Azayiza (1994-2000)
 Sami Abu Salim (2000-2005)
 Ahmad Kurd (2005-2010)
 Saeed Nassar (2010-2020)
 Imad Al-Jarou (2020 - gaur egun)

 Oharrak 

 Erreferentziak 

 Kanpo estekak 

Kategoria:Gazako zerrendako udalerriak
Kategoria:Bizantziar Inperioko gune populatuak
Kategoria:Gazako zerrendako hiriak